钦定古今图书集成/方舆汇编/职方典/第1185卷 > 《江神子》〈有序〉前人
## 钦定古今图书集成/方舆汇编/职方典/第1185卷 > 《江神子》〈有序〉前人

陶渊明以正月五日游斜川，临流班坐，顾瞻南阜，爱曾城之独秀，乃作《斜川》诗，至今使人想见其处。元丰壬戌之春，余躬耕于东坡，筑雪堂居之。南挹四望亭之后丘，西控北山之微泉，慨然而叹，此亦斜川之游也。

梦中了了醉中醒。只渊明。是前生。走遍人间，依旧却
躬耕。昨夜东坡春雨足，乌鹊喜，报新晴。雪堂西畔
暗泉鸣。“北山倾。小溪横。南望亭丘，孤秀耸曾城。都是
斜川当日境，吾老矣，寄馀龄。”